ai4bharat/Pralekha huggingface dataset:
સ્વાસ્થ્ય અને પરિવાર કલ્યાણ મંત્રાલય
રાજ્યો/કેન્દ્રશાસિત પ્રદેશોમાં કોવિડ-19 રસીની ઉપલબ્ધતા અંગે અપડેટ
રાજ્યો/કેન્દ્રશાસિત પ્રદેશોને 199.60 કરોડથી વધુ રસીના ડોઝ પૂરા પાડવામાં આવ્યા
રાજ્યો/કેન્દ્રશાસિત પ્રદેશો અને ખાનગી હોસ્પિટલો પાસે હજી 6.66 કરોડથી વધુ ડોઝ ઉપલબ્ધ છે
કેન્દ્ર સરકાર સમગ્ર દેશમાં COVID-19 રસીકરણની ગતિને વેગ આપવા અને વિસ્તરણ કરવા માટે પ્રતિબદ્ધ છે. રાષ્ટ્રવ્યાપી COVID-19 રસીકરણ 16મી જાન્યુઆરી 2021ના રોજ શરૂ થયું. COVID-19 રસીકરણના સાર્વત્રિકકરણનો નવો તબક્કો 21મી જૂન 2021થી શરૂ થયો. વધુ રસીઓની ઉપલબ્ધતા, રાજ્યોમાં રસીની આગોતરી દૃશ્યતા અને કેન્દ્રશાસિત પ્રદેશોમાં ઉપલબ્ધતા દ્વારા રસીકરણ અભિયાનને વેગ આપવામાં આવ્યો છે. તેમના દ્વારા બહેતર આયોજનને સક્ષમ કરવું, અને રસીની સપ્લાય ચેઇનને સુવ્યવસ્થિત કરવી.
દેશવ્યાપી રસીકરણ અભિયાનના ભાગ રૂપે, ભારત સરકાર રાજ્યો અને કેન્દ્રશાસિત પ્રદેશોને વિના મૂલ્યે કોવિડ-19 રસી આપીને સમર્થન આપી રહી છે. કોવિડ-19 રસીકરણ અભિયાનના સાર્વત્રિકરણના નવા તબક્કામાં, કેન્દ્ર સરકાર દેશમાં રસી ઉત્પાદકો દ્વારા ઉત્પાદિત 75% રસી રાજ્યો અને કેન્દ્રશાસિત કેન્દ્રોને  પહોંચાડશે અને સપ્લાય કરશે.
|
|
રસીના ડોઝ
|
|

|
|
પુરવઠો
|
|
1,99,60,25,975
|
|
બાકી ઉપલબ્ધ
|
|
6,66,75,380
ભારત સરકારે બધા જ પ્રકારના સ્ત્રોતો દ્વારારાજ્યો/કેન્દ્રશાસિત પ્રદેશોને 199.60 કરોડ  થી વધુ રસી પૂરી પાડી છે.
હાલમાં, કોવિડ-19 રસીના 6.66 કરોડ  થી વધુ ડોઝ રાજ્યો અને કેન્દ્રશાસિત પ્રદેશો અને ખાનગી હોસ્પિટલોમાં બાકી છે, જેનું સંચાલન કરવામાં આવશે.
SD/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(Visitor Counter : 105
પ્રધાનમંત્રીનું કાર્યાલય
પ્રધાનમંત્રીએ દિલ્હીમાં ત્રણ પ્રતિષ્ઠિત સ્થળોની મુલાકાત લેતા આસામના રાજ્યપાલ, મુખ્યમંત્રી અને રાજ્ય મંત્રીમંડળની પ્રશંસા કરી
પ્રધાનમંત્રી શ્રી નરેન્દ્ર મોદીએ આજે આસામના રાજ્યપાલ શ્રી ગુલાબચંદ કટારિયા, મુખ્યમંત્રી શ્રી હિમંતા બિસ્વા સરમા અને તેમના મંત્રીમંડળના સાથીઓએ દિલ્હીમાં ત્રણ પ્રતિષ્ઠિત સ્થળો- નેશનલ વોર મેમોરિયલ, નેશનલ પોલીસ મેમોરિયલ અને પીએમ સંગ્રાહાલયની મુલાકાત લીધી હતી તેની પ્રશંસા કરી હતી.
રાજ્યપાલના ટ્વીટના જવાબમાં શ્રી નરેન્દ્ર મોદીએ ટ્વrટ કર્યું:
"આસામના ગવર્નર @ ગુલાબ_કાટારિયા જી, સીએમ @ હિમંતબિસ્વા જી અને આસામ સરકારના મંત્રીઓ દ્વારા દિલ્હીમાં ત્રણ પ્રતિષ્ઠિત સ્થળો- નેશનલ વોર મેમોરિયલ, નેશનલ પોલીસ મેમોરિયલ અને પીએમ સંગ્રાહાલયની મુલાકાત લેવાનો એક મહાન સંકેત."
GP/JD
(
પ્રધાનમંત્રીનું કાર્યાલય
ડેનમાર્કમાં પ્રધાનમંત્રી શ્રી નરેન્દ્ર મોદીએ પત્રકારો સમક્ષ આપેલું નિવેદન
આપ મહામહિમ શ્રી,
ડેનમાર્કના પ્રધાનમંત્રી,
પ્રતિનિધિગણના સભ્યો,
મીડિયાના મિત્રો
ગુડ ઇવનિંગ અને નમસ્કાર,
મહામહિમ પ્રધાનમંત્રી, મારું અને મારાં પ્રતિનિધિગણનું ડેનમાર્કમાં જે પ્રકારે શાનદાર સ્વાગત થયું અને અમારું આતિથ્ય કરવામાં આવ્યું તે બદલ, આપ સૌને અને આપની ટીમને હાર્દિક ધન્યવાદ. આપના સુંદર દેશમાં અમારી આ પહેલી યાત્રા છે. ગયા વર્ષે ઓક્ટોબર મહિનામાં મને ભારતમાં આપનું સ્વાગત કરવાનો અવસર પ્રાપ્ત થયો હતો. આ બંને યાત્રાઓથી આપણે આપણા સંબંધોમાં નિકટતા લાવી શક્યા છીએ અને તેને ગતિશીલ બનાવી શક્યા છીએ. આપણા બંને દેશ લોકશાહી, અભિવ્યક્તિની સ્વતંત્રતા અને કાયદાના શાસન જેવા એક સરખા મૂલ્યો ધરાવે છે; સાથે જ આપણે બંનેની સંખ્યાબંધ પૂરક શક્તિઓ પણ છે.
મિત્રો,
ઓક્ટોબર 2020માં ભારત – ડેનમાર્ક વર્ચ્યુઅલ શિખર મંત્રણા દરમિયાન આપણે આપણા સંબંધોને ગ્રીન વ્યૂહાત્મક ભાગીદારીનો દરજ્જો આપ્યો હતો. અમારી આજની ચર્ચા દરમિયાન, અમે આપણી ગ્રીન વ્યૂહાત્મક ભાગીદારીની સંયુક્ત કાર્યયોજનાની સમીક્ષા કરી છે.
મને ખુશી છે કે, વિવિધ ક્ષેત્રોમાં, જેમાં ખાસ કરીને નવીનીકરણીય ઊર્જા, આરોગ્ય, બંદરો, શિપિંગ, ચક્રીય અર્થતંત્ર તેમજ જળ વ્યવસ્થાપનના ક્ષેત્રોમાં મહત્વપૂર્ણ પ્રગતિ થઇ છે. 200 કરતાં વધારે ડેનિશ કંપનીઓ ભારતમાં વિવિધ ક્ષેત્રોમાં કામ કરી રહી છે – જેમ કે પવન ઊર્જા, કન્સલ્ટન્સી, ખાદ્ય પ્રસંસ્કરણ, એન્જિનિયરિંગ જેવા સંખ્યાબંધ ક્ષેત્રો છે. તેમને ભારતમાં વધી રહેલા ‘ઇઝ ઓફ ડુઇંગ બિઝનેસ’ અને અમારા વ્યાપક આર્થિક સુધારાઓનો લાભ મળી રહ્યો છે. ભારતના ઇન્ફ્રાસ્ટ્રક્ચર ક્ષેત્ર અને ગ્રીન ઇન્ડસ્ટ્રીઝમાં ડેનિશ કંપનીઓ અને ડેનિશ પેન્શન ફંડ્સ માટે રોકાણની ખૂબ જ સારી તકો ઉપલબ્ધ છે.
આજે અમે ભારત – EU સંબંધો, ઇન્ડો- પેસિફિક અને યુક્રેન સહિત સંખ્યાબંધ પ્રાદેશિક અને વૈશ્વિક મુદ્દા પર ચર્ચા કરી હતી. અમને આશા છે કે, ભારત – EU મુક્ત વેપાર કરાર પર ખૂબ જ ટૂંક સમયમાં વાટાઘાટો પૂરી કરવામાં આવશે. અમે એક મુક્ત, ખુલ્લા, સમાવેશી અને કાયદા આધારિત ઇન્ડો- પેસિફિક ક્ષેત્રને સુનિશ્ચિત કરવા પર વિશેષ ભાર મૂક્યો છે. અમે યુક્રેનમાં તાત્કાલિક યુદ્ધવિરામ કરવામાં આવે અને આ સમસ્યાનો ઉકેલ વાતચીત તેમજ વ્યૂહનીતિના માર્ગો અપનાવીને કરવામાં આવે તેવી અપીલ કરી છે. અમે જળવાયુના ક્ષેત્રમાં અમારા સહયોગ વિશે પણ ચર્ચા કરી છે. ભારત ગ્લાસગો COP-26માં લેવામાં આવેલા સંકલ્પો પૂરા કરવા માટે કટિબદ્ધ છે. અમે આર્કટિક ક્ષેત્રમાં સહયોગની વધારે તકો શોધવા માટે પણ સંમતિ દાખવી છે.
મહામહિમ,
મને વિશ્વાસ છે કે, આપના નેતૃત્વમાં ભારત અને ડેનમાર્કના સંબંધો નવી ઊંચાઇઓ પ્રાપ્ત કરી શકશે. કાલે યોજાનારી બીજી ભારત- નોર્ડિક શિખર મંત્રણાની યજમાની કરવા બદલ પણ હું આપનો આભાર વ્યક્ત કરું છું. અને આજે ભારતીય અપ્રવાસીઓના કાર્યક્રમમાં સામેલ થવા બદલ પણ આભાર માનુ છુ, કારણ કે આપણે ત્યાં આવવા માટે ખાસ સમય કાઢ્યો, ભારતીય સમુદાય પ્રત્યે આપને કેટલો પ્રેમ છે તેનું આ પ્રતીક છે અને આના માટે હું આપનો ખૂબ ખૂબ આભાર માનું છું.
આપનો આભાર
SD/GP/JD
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
પ્રધાનમંત્રીનું કાર્યાલય
મોરોક્કો સલ્તનતનાં વિદેશ વેપારનાં ઇનચાર્જ રાષ્ટ્રીય સચિવ સુશ્રી રાકિયા એડરહામે પ્રધાનમંત્રી સાથે મુલાકાત કરી
મોરક્કો સલ્તનતનાં ઉદ્યોગ, રોકાણ, વેપાર અને ડિજિટલ અર્થતંત્ર મંત્રાલયનાં વિદેશી વેપારનાં રાષ્ટ્રીય સચિવ સુશ્રી રાકિયા એડરહામ આજે પ્રધાનમંત્રી શ્રી નરેન્દ્ર મોદીને મળ્યા હતા.
સુશ્રી રાકિયા એડરહામે મોરોક્કોનાં મહામહિમ રાજા તરફથી શુભેચ્છા પાઠવી હતી. આ પ્રસંગે પ્રધાનમંત્રીએ મહામહિમ સાથેની મુલાકાતને યાદ કરી હતી અને તેમનાં સારા સ્વાસ્થ્ય અને સુખાકારી માટે શુભેચ્છા પાઠવી હતી તેમજ મોરોક્કોના લોકોની શાંતિ અને સમૃદ્ધિ માટે કામના કરી હતી.
સુશ્રી રાકિયા એડરહામે છેલ્લાં વર્ષોમાં દ્વિપક્ષીય સંબંધોમાં નોંધપાત્ર પ્રગતિનો ઉલ્લેખ કર્યો હતો, ખાસ કરીને કાયદાકીય સહાય, સાયબર સુરક્ષા અને શાંતિના ક્ષેત્રોમાં. પ્રધાનમંત્રીએ બંને દેશો વચ્ચે ઐતિહાસિક રીતે મજબૂત બની રહેલા સંબંધોની પ્રશંસા કરી હતી તથા પારસ્પરિક હિતનાં ક્ષેત્રોમાં દ્વિપક્ષીય સહકારને વધારે મજબૂત કરવા માટેના પ્રયાસો તેમજ મોરક્કોના ગુજરાત સાથે વ્યાપારી અને રોકાણનાં સંબંધોમાં પ્રોત્સાહનોને આવકાર આપ્યો હતો.
NP/J.Khunt/GP/RP
(Visitor Counter : 98
સ્વાસ્થ્ય અને પરિવાર કલ્યાણ મંત્રાલય
ભારતનું સંચિત કોવિડ-19 રસીકરણ કવરેજ લગભગ 161.16 કરોડને પાર
છેલ્લા ચોવીસ કલાકમાં 67 લાખ ડોઝ આપવામાં આવ્યા
સાજા થવાનો દર હાલમાં 93.31%
છેલ્લા 24 કલાકમાં 3,37,704 દૈનિક નવા કેસ નોંધાયા
અત્યાર સુધીમાં ઓમિક્રોનના કુલ 10,050 કેસ સામે આવ્યા; ગઈકાલથી તેમાં 3.69 ટકાનો વધારો
ભારતમાં સક્રિય કેસનું ભારણ 
સાપ્તાહિક પોઝિટિવિટી દર 
છેલ્લા 24 કલાકમાં 67 લાખ  રસી ડોઝના વહીવટ સાથે, ભારતનું કોવિડ -19 રસીકરણ કવરેજ 161.16 કરોડ ના સીમાચિહ્ન આંકને વટાવી ગયું છે. જે 1,73,78,364 સત્રો દ્વારા પ્રાપ્ત થયું છે. આજે સવારે 7 વાગ્યાના કામચલાઉ ડેટા મુજબ સંચિત આંકડાની માહિતીમાં નીચેની બાબતોનો સમાવેશ થાય છેઃ
|
|
સંચિત વેક્સિન ડોઝ કવરેજ
|
|
HCWs
|
|
પ્રથમ ડોઝ
|
|
1,03,91,589
|
|
બીજો ડોઝ
|
|
98,10,494
|
|
સાવચેતી ડોઝ
|
|
25,79,571
|
|
FLWs
|
|
પ્રથમ ડોઝ
|
|
1,83,90,455
|
|
બીજો ડોઝ
|
|
1,71,19,331
|
|
સાવચેતી ડોઝ
|
|
24,69,995
|
|
15-18 વર્ષ સુધીનું વય જૂથ
|
|
પ્રથમ ડોઝ
|
|
4,06,33,023
|
|
18 થી 44 વર્ષ સુધીનું વય જૂથ
|
|
પ્રથમ ડોઝ
|
|
53,26,20,729
|
|
બીજો ડોઝ
|
|
38,40,43,892
|
|
45 થી 59 વર્ષ સુધીનું વય જૂથ
|
|
પ્રથમ ડોઝ
|
|
19,88,04,364
|
|
બીજો ડોઝ
|
|
16,52,80,537
|
|
60 વર્ષથી વધુ ઉંમરના લાભાર્થી
|
|
પ્રથમ ડોઝ
|
|
12,38,94,416
|
|
બીજો ડોઝ
|
|
10,32,17,344
|
|
સાવચેતી ડોઝ
|
|
24,04,338
|
|
સાવચેતી ડોઝ
|
|
74,53,904
|
|
કુલ
|
|
1,61,16,60,078
મહામારીની શરૂઆતથી આજદિન સુધીમાં કોવિડ-19ના કુલ પોઝિટીવ થયેલા કેસમાંથી 3,63,01,482 દર્દીઓ સાજા થઇ ગયા છે અને છેલ્લા 24 કલાકમાં વધુ 2,42,676 દર્દીઓ સાજા થયા છે.
આના કારણે એકંદરે સાજા થવાનો દર 93.31% થયો છે.
છેલ્લા 24 કલાકમાં ભારતમાં દૈનિક 3,37,704 નવા કેસ નોંધાયા છે.
સક્રિય કેસનું ભારણ હાલમાં 21,13,365. હાલમાં સક્રિય કેસો દેશના કુલ પોઝિટિવ કેસોના 5.43% છે,
સમગ્ર દેશમાં દૈનિક ધોરણે પરીક્ષણોની ક્ષમતામાં સતત વધારો કરવામાં આવી રહ્યો છે અને છેલ્લા 24 કલાકમાં દેશમાં 19,60,954 કુલ પરીક્ષણો કરવામાં આવ્યા છે. ભારતમાં આજદિન સુધીમાં કુલ મળીને 71.34 કરોડથી વધારે  પરીક્ષણો કરવામાં આવ્યા છે.
એક તરફ, દેશમાં થતા પરીક્ષણોની સંખ્યામાં વધારો કરવામાં આવ્યો છે. સાપ્તાહિક પોઝિટીવિટી દર હાલમાં 16.65% છે, જ્યારે દૈનિક પોઝિટીવિટી દર આજે 17.22% નોંધાયો છે.
SD/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(Visitor Counter : 131
સ્વાસ્થ્ય અને પરિવાર કલ્યાણ મંત્રાલય
8 લાખથી વધુના પરીક્ષણ કરવાની દૈનિક કાર્યવાહી સાથે ભારતમાં 3.5 કરોડથી વધુનું પરીક્ષણ કરવામાં આવ્યું
પ્રત્યેક દસ લાખની વસતીએ પરીક્ષણો  વધીને આજે 25,574 ને પાર
પુણેમા માત્ર એક જ લેબમાં જાન્યુઆરી 2020માં ફક્ત 1 પરીક્ષણથી શરૂ કરતા ભારતે આજે 3.5 કરોડથી વધુના સંચિત પરીક્ષણોની સંખ્યાને વટાવી દીઘી છે. છેલ્લાં છ દિવસથી સતત 8 લાખથી વધુ પરીક્ષણોની તેમજ છેલ્લા 24 કલાકમાં 8,01,147 કોવિડ-19 પરીક્ષણો સાથે કુલ આંક 3,52,92,220 ને સ્પર્શી ગયો છે.
પરીક્ષણમાં વધારો કેન્દ્રિત અને ક્રમિક અભિગમ દ્વારા તથા કેન્દ્રની સઘન પરીક્ષણ વ્યૂહરચનાના અસરકારક અમલીકરણનું પરિણામ છે.
છેલ્લા ત્રણ સપ્તાહ દરમિયાન સરેરાશ વધતા દૈનિક પરીક્ષણો દેશભરમાં કોવિડ-19 પરીક્ષણોની વૃદ્ધિમાં થયેલી પ્રગતિનો મજબૂત ચિતાર રજૂ કરે છે.
દૈનિક પરીક્ષણમાં વધારો એ સરેરાશ દૈનિક પોઝિટિવિટી દરમાં ઘટાડાને અનુસરે છે.
“ટેસ્ટ, ટ્રેક અને ટ્રીટ” નીતિ પર સખત ધ્યાન કેન્દ્રિત રાખીને, પ્રત્યેક દસ લાખની વસ્તીએ પરીક્ષણો આજે 25,574 ની સપાટીએ પહોંચ્યા છે. સઘન પરીક્ષણ દ્વારા જ પોઝિટિવ કેસ ઓળખી શકાય છે, તેમના સંપર્કોની સમયસર ભાળ કરવામાં આવે છે અને તાત્કાલિક ધોરણે અલગ પાડીને તેમજ ગંભીર અને તીવ્ર લક્ષણોવાળા દર્દીઓએ જરૂરી તબીબી સારવાર પૂરી પાડી છે.
પરીક્ષણ વ્યૂહરચના પણ રાષ્ટ્રીય લેબોરેટરી નેટવર્કની સતત વૃદ્ધિ સુનિશ્ચિત કરે છે. આજે, સરકારી ક્ષેત્રમાં 983 લેબ અને 532 ખાનગી લેબ્સ સાથે, 1515 લેબ્સ લોકોને વ્યાપક પરીક્ષણ સુવિધાઓ આપી રહી છે. આમાં સામેલ છે:
• રીઅલ-ટાઇમ RT PCR આધારિત પરીક્ષણની લેબ: 780 
• TrueNat આધારિત પરીક્ષણની લેબ: 617 
• CBNAAT આધારિત પરીક્ષણની લેબ: 118 
કોવિડ-19 સંબંધિત ટેકનિકલ પ્રશ્નો, માર્ગદર્શિકાઓ અને સલાહસૂચનો અંગે પ્રમાણભૂત અને અપડેટેડ માહિતી માટે કૃપા કરીને આ વેબસાઇટની નિયમિત મુલાકાત લો: https://www.mohfw.gov.in/ અને @MoHFW_INDIA.
કોવિડ-19 સંબંધિત કોઇપણ ટેકનિકલ પ્રશ્નો technicalquery.covid19[at]gov[dot]in પર અને અન્ય પ્રશ્નો ncov2019[at]gov[dot]in અને @CovidIndiaSeva પર મોકલી શકો છો.
જો કોવિડ-19 સંબંધિત કોઇપણ પ્રશ્ન હોય તો, કૃપા કરીને આરોગ્ય અને પરિવાર કલ્યાણ મંત્રાલયના હેલ્પલાઇન નંબર: +91-11-23978046 અથવા 1075  પર કૉલ કરો. કોવિડ-19 અંગે રાજ્યો/ કેન્દ્ર શાસિત પ્રદેશોના હેલ્પલાઇન નંબરોની યાદી https://www.mohfw.gov.in/pdf/coronvavirushelplinenumber.pdf પર ઉપલબ્ધ છે.
SD/BT
(
કાયદો અને ન્યાય મંત્રાલય
ન્યાયપાલિકાના બુનિયાદી માળખાના વિકાસ પર કેન્દ્ર પ્રાયોજિત યોજનાઓની દેખરેખ માટે ન્યાય વિકાસ પોર્ટલ
ન્યાયિક અવસંરચના માટે ન્યાય વિભાગ, વિધિ અને ન્યાય મંત્રાલયની કેન્દ્ર પ્રાયોજિત યોજના  ન્યાય વિકાસ પોર્ટલના માધ્યમથી ન્યાયિક અવસંરચના પરિયોજનાઓનો ઉત્તમ વિતરણનો માર્ગ પ્રશસ્ત કરવા માટે વપરાશકર્તાઓને અનુકૂળ અને પારદર્શી વેબ પોર્ટલ તરીકે કામ કરી રહ્યું છે. આવું એનઆરએસસી, ઈસરોની ટેકનીકલ સહાયથી કરવામાં આવી રહ્યું છે.
https://bhuvan-nyayavikas.nrsc.gov.in
YP/GP/JD
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(Visitor Counter : 118
શ્રમ અને રોજગાર મંત્રાલય
આત્મનિર્ભર ભારત રોજગાર યોજના  હેઠળ નોંધણીની છેલ્લી તા.30 જૂન, 2021થી તા.31 માર્ચ 2022 સુધી લંબાવવા માટે કેબિનેટની મંજૂરી
પ્રધાનમંત્રી નરેન્દ્ર મોદીના અધ્યક્ષસ્થાને મળેલી કેબિનેટની બેઠકમાં આત્મનિર્ભર ભારત રોજગાર યોજના નો લાભ મેળવવા માટે રજિસ્ટ્રેશનની છેલ્લી તારીખ વધુ 9 મહિના એટલે કે તા.30 જૂન, 2021 થી તા.31 માર્ચ, 2022 સુધી લંબાવવાની બાબતને મંજૂરી આપવામાં આવી છે. આ વિસ્તરણને પરિણામ તરીકે અગાઉના 58.5 લાખના અંદાજ સામે, 71.8 લાખ લોકો માટે ઔપચારિક ક્ષેત્રમાં રોજગારનું નિર્માણ થશે એવી અપેક્ષા રાખવામાં આવે છે. તા.18-06-2021ની સ્થિતિ મુજબ 21.42 લાખ લાભાર્થીઓને 79,577 એકમોમાં એબીઆરવાય હેઠળ રૂ.902 કરોડની રકમનો લાભ આપવામાં આવ્યો છે.
આ યોજના હેઠળ રજીસ્ટ્રેશન માટે લંબાવેલા સૂચિત સમય સહિત એટલે કે તા.31-03-2022 સુધીના નોંધણીના ગાળામાં થનારો અંદાજીત ખર્ચ રૂ.22,098 કરોડ થશે.
વિવિધ ક્ષેત્રો/ ઉદ્યોગોના માલિકો ઉપરનો નાણાંકિય બોજ ઘટાડવા અને તે વધુ કામદારોને નોકરીમાં રાખે તે માટે પ્રોત્સાહિત કરવા માટે આ યોજનાનો અમલ એમ્પલોઈઝ પ્રોવિડંડ ફંડ ઓર્ગેનાઈઝેશન  મારફતે કરવામાં આવશે.
જો એકમમાં નવા કર્મચારીઓ અથવા તો જેમણે તા.01-03-2020થી તા.30-09-2020 સુધીમાં નોકરી ગૂમાવી છે તેવા કર્મચારીઓનો સમાવેશ કરવામાં આવશે તો એબીઆરવાય હેઠળ ઈપીએફઓ સાથે નોંધવામાં આવેલા એકમો અને માસિક રૂ.15,000થી ઓછું વેતન મેળવતા તેમના નવા કર્મચારીઓને લાભ થશે.
ઈપીએફઓ હેઠળ નોંધાયેલા એકમોની સંખ્યાને આધારે એબીઆરવાય હેઠળ ભારત સરકાર, બે વર્ષના ગાળા માટે માલિકો અને કર્મચારીઓનો હિસ્સો  અથવા તો માલિકનો હિસ્સો  ભોગવશે. આ યોજના અંગેની વિસ્તૃત માર્ગરેખાઓ શ્રમ અને રોજગાર મંત્રાલય તથા ઈપીએફઓની વેબસાઈટ ઉપર જોઈ શકાશે.
આત્મનિર્ભર ભારત રોજગાર યોજના, આત્મનિર્ભર ભારત 3.0 પેકેજ હેઠળ અર્થતંત્રને વેગ આપવા માટે અને ઔપચારિક ક્ષેત્રમાં કોવિડ પછીના રિકવરીના તબક્કામાં ઔપચારિક ક્ષેત્રમાં રોજગાર નિર્માણ વધારવા માટે એબીઆરવાય યોજના જાહેર કરવામાં આવી છે. આ યોજનાના કારણે કોવિડ-19 મહામારીનો દેશના અર્થતંત્ર ઉપર પડનારો બોજો ઓછો થશે અને ઓછુ વેતન ધરાવતા કામદારોને થનારી હાડમારીની સ્થિતિમાં સુધારો થશે અને માલિકોને એકમો ફરીથી શરૂ કરવા માટે પ્રોત્સાહન પૂરૂ પાડી બિઝનેસની પ્રવૃત્તિઓ વધારવા માટે પ્રોત્સાહન મળશે.
SD/GP/JD
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(Visitor Counter : 174
રાષ્ટ્રપતિ સચિવાલય
રાષ્ટ્રપતિએ સુરીનામમાં સામુદાયિક સ્વાગત સમારોહમાં ભારતીય સમુદાયના સભ્યોને સંબોધિત કર્યા
ભારત સુરીનામને તેની પ્રગતિ અને વિકાસની યાત્રામાં સમર્થન આપવા માટે સંપૂર્ણપણે તૈયાર છેઃ રાષ્ટ્રપતિ મુર્મુ
રાષ્ટ્રપતિ સર્બિયા જવા રવાના થયા
રાષ્ટ્રપતિ શ્રીમતી દ્રૌપદી મુર્મુએ તેમની સુરીનામની મુલાકાતના છેલ્લા દિવસે એક સ્વાગત સમારોહમાં ભારતીય સમુદાયના સભ્યોને સંબોધિત કર્યા. સુરીનામમાં ભારતના રાજદૂત ડૉ. શંકર બાલાચંદ્રન દ્વારા ગઈકાલે સાંજે  પરમારિબોમાં રિસેપ્શનનું આયોજન કરવામાં આવ્યું હતું. સ્વાગતની શરૂઆત પહેલા ઓરિસ્સા ટ્રેન દુર્ઘટનામાં જીવ ગુમાવનારા લોકોના સન્માનમાં બે મિનિટનું મૌન પાળવામાં આવ્યું હતું.
આ સમારોહને સંબોધતા રાષ્ટ્રપતિએ કહ્યું કે ભારત અને સુરીનામ ભલે ભૌગોલિક રીતે અલગ-અલગ હોય, પરંતુ તેમના સહિયારા ઈતિહાસ અને તેમના સહિયારા વારસાને કારણે એક થયા છે. સુરીનામ અને સુરીનામી લોકો ભારતીયોના હૃદયમાં વિશેષ સ્થાન ધરાવે છે.
રાષ્ટ્રપતિએ ખુશી વ્યક્ત કરી કે સુરીનામમાં ભારતીય ડાયસ્પોરા દેશના આર્થિક, રાજકીય અને સામાજિક વિકાસમાં મહત્વપૂર્ણ ભૂમિકા ભજવી રહ્યા છે. તેમણે કહ્યું કે ભારતીય સમુદાયના લોકોએ લગભગ તમામ ક્ષેત્રોમાં શ્રેષ્ઠ દેખાવ કર્યો છે. ભારત-સૂરીનામી લોકોની સિદ્ધિઓ અને સુરીનામના વિકાસમાં તેમની ભૂમિકા પર ભારતને ખૂબ ગર્વ છે.
રાષ્ટ્રપતિએ કહ્યું કે ભારતીય સમુદાય બંને દેશો વચ્ચે મિત્રતા અને સહયોગના સેતુ તરીકે કામ કરે છે. તેમણે વિશ્વાસ વ્યક્ત કર્યો કે ભારતીય સમુદાય પોતપોતાના ક્ષેત્રમાં સખત મહેનત કરવાનું ચાલુ રાખશે અને ભારત અને સુરીનામ વચ્ચેના અનોખા સંબંધોને વધુ મજબૂત બનાવશે.
રાષ્ટ્રપતિએ કહ્યું કે આજે ભારત પરિવર્તનના માર્ગ પર છે. ભારત ઝડપી વિકાસને જાળવી રાખવા માટે નવા ઈન્ફ્રાસ્ટ્રક્ચરનું નિર્માણ કરી રહ્યું છે. અમે ડિજિટલ ઇકોનોમી, નવી ટેક્નોલોજી, ક્લાઇમેટ ચેન્જ એક્શન અને નોલેજ સોસાયટી તરીકે ઉભરી રહેલા વૈશ્વિક નેતા બનવા માટે પ્રયત્નશીલ છીએ. તેમણે કહ્યું કે ભારતની નોંધપાત્ર આર્થિક સ્થિતિસ્થાપકતાએ તેને આંતરરાષ્ટ્રીય સ્તરે ઓળખ આપી છે. તેમણે કહ્યું કે ભારત તેના અનુભવો શેર કરવા અને સુરીનામની પ્રગતિ અને વિકાસની શોધમાં તેને સમર્થન આપવા તૈયાર છે.
આ પહેલા રાષ્ટ્રપતિએ લલ્લા રૂખ મ્યુઝિયમ, આર્ય દિવાકર મંદિર અને વિષ્ણુ મંદિરની મુલાકાત લીધી હતી. તેમણે મહાત્મા ગાંધીની પ્રતિમાને પુષ્પાંજલિ અર્પણ કરીને શ્રદ્ધાંજલિ અર્પણ કરી હતી અને પરમારિબોમાં 'જેવેલેન હેલ્ડન 1902' સ્મારક પર પણ શ્રદ્ધાંજલિ આપી હતી.
બાદમાં રાષ્ટ્રપતિ સુરીનામ અને સર્બિયાની તેમની રાજ્ય મુલાકાતના છેલ્લા તબક્કામાં બેલગ્રેડ જવા રવાના થયા હતા.
રાષ્ટ્રપતિના ભાષણ માટે કૃપા કરીને અહીં ક્લિક કરો-
YP/GP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(Visitor Counter : 122
રસાયણ અને ખાતર મંત્રાલય
ભારત સરકાર રેમડેસીવીરનું ઉત્પાદન વધારવા અને કિંમત ઘટાડવા પર કામ કરી રહી છે.: કેન્દ્રીય મંત્રી શ્રી મનસુખ માંડવિયા
રેમડેસીવીરનો ભાવ રૂ.૩૫૦૦ થી ઓછી કિંમતે આ અઠવાડિયાના અંત સુધીમાં થઈ જશે
કેન્દ્રીય પોર્ટ્સ, શીપીંગ અને વોટરવેઝ, કેમિકલ અને ફર્ટિલાઈઝર મંત્રી શ્રી મનસુખ માંડવિયા દ્વારા રેમડેસીવીરની ઉપલબ્ધતા અંગે ઉભી થયેલી સ્થિતિને જોતા રેમડેસીવીર ઉત્પાદકો સાથે તા. ૧૨ અને ૧૩ એપ્રિલના રોજ ઉચ્ચ કક્ષાની મીટીંગ થઈ હતી. જેમાં, રેમડેસીવીરના ઉત્પાદન/સપ્લાય વધારવા અને તેની કિંમતમાં ઘટાડો કરવા અંગેના નિર્ણયો લેવાયા.
હાલમાં દેશના સાત રેમડેસીવીર ઉત્પાદકોની ક્ષમતા ૩૮ લાખ વાઇલ પ્રતિમાસ છે.
વધારાની ૭ સાઈટ પર ૧૦ લાખ વાઇલ પ્રતિમાસની પ્રોડક્શન કેપેસીટી ધરાવતા ૬ ઉત્પાદકોને ડ્રગ કંટ્રોલર જનરલ ઓફ ઇન્ડિયા દ્વારા ફાસ્ટ-ટ્રેક એપ્રુવલ આપી દેવામાં આવી છે. બીજી વધારાની ૩૦ લાખ વાઇલ પ્રતિમાસની વ્યવસ્થા પણ ઉભી કરાઈ રહી છે. જેથી રેમડેસીવીરની ઉત્પાદન ક્ષમતા ૭૮ લાખ વાઇલ પ્રતિમાસ નો ધરખમ વધારો થશે.
તા. ૧૧ એપ્રિલ ૨૦૨૧માં રોજ DGFT દ્વારા રેમડેસીવીર પર તેના API અને ફોર્મ્યુલેશન માટે નિકાસ પ્રતિબંધિત કરાયો હતો. સરકારનાં હસ્તક્ષેપથી, રેમડેસીવીરના લગભગ ૪ લાખ વાઇલ, કે જે એક્સપોર્ટ માટે બનાવાઈ રહી હતી, તેને સ્થાનિક/ઘરેલું માર્કેટની જરૂરીયાત માટે ડાયવર્ટ કરાઈ છે. પ્રધાનમંત્રીશ્રી નરેન્દ્ર મોદીના કોવિડ સામેની લડાઇમાં સાથે જોડાતાં રેમડેસીવીરના ઉત્પાદનકર્તાઓને સ્વેચ્છાએ રેમડેસીવીરનો ભાવ રૂ.૩૫૦૦ થી ઓછી કિંમતે આ અઠવાડિયાના અંત સુધીમાં ધટાડી દેશે. રેમડેસીવીરના ઉત્પાદકર્તાઓને સરકાર દ્વારા હોસ્પીટલોને જ પુરવઠો પૂરો પાડવા પ્રાધાન્યતા આપવા માટે નિર્દેશો અપાયા છે. DGGI દ્વારા ભારત અને રાજયની એનફ્રૌર્સમેન્ટ ઓથોરીટીને કાળા બજારી, સંગ્રહખોરી અને ભાવ વધારો રોકવા માટે ઝડપી પગલાં લેવા માટે નિર્દેશો અપાયા છે. National Pharmaceutical Pricing Authority  રેમડેસીવીરની ઉપલબ્ધતા અંગે સતત મોનીટરીંગ કરી રહ્યુ છે.
SD/GP/JD
(Visitor Counter : 235
પ્રધાનમંત્રીનું કાર્યાલય
પ્રધાનમંત્રીએ ઉત્તર પ્રદેશમાં બ્રોડગેજ રેલ નેટવર્કના 100 ટકા વીજળીકરણ પર ખુશી વ્યક્ત કરી
પ્રધાનમંત્રી શ્રી નરેન્દ્ર મોદીએ ઉત્તર પ્રદેશમાં બ્રોડગેજ રેલ નેટવર્કના 100 ટકા વીજળીકરણ પર ખુશી વ્યક્ત કરી હતી.
યુપીમાં બ્રોડગેજ રેલ નેટવર્કના 100 ટકા ઇલેક્ટ્રિફિકેશન વિશે રેલવે મંત્રાલયના ટ્વીટના જવાબમાં, પ્રધાનમંત્રીએ ટ્વીટ કર્યું;
"ખૂબ સારું!"
GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
માર્ગ પરિવહન અને રાજમાર્ગ મંત્રાલય
2022-23માં 50 કિમી પ્રતિ દિવસની રેકોર્ડ ઝડપે 18000 કિમી રાષ્ટ્રીય ધોરીમાર્ગો બાંધવા પ્રતિબદ્ધ છીએ : શ્રી નીતિન ગડકરી
કેન્દ્રીય માર્ગ પરિવહન અને ધોરીમાર્ગ મંત્રી શ્રી નીતિન ગડકરીએ કહ્યું છે કે પ્રધાનમંત્રી શ્રી નરેન્દ્ર મોદીના નેતૃત્વમાં ન્યુ ઈન્ડિયાની મહત્વાકાંક્ષાઓને પરિપૂર્ણ કરવાના મહત્વાકાંક્ષી લક્ષ્યાંકો અમે નિર્માણ કરવાના ઉદ્દેશ્ય સાથે 2022-23માં 18,000 કિમી NHs પ્રતિ દિવસ 50kmની રેકોર્ડ ઝડપે સમગ્ર દેશમાં રાષ્ટ્રીય ધોરીમાર્ગો  નેટવર્કને વિસ્તારવા માટે પ્રતિબદ્ધ છીએ.
એક ટ્વીટમાં તેમણે જણાવ્યું હતું કે 2025 સુધીમાં રાષ્ટ્રીય ધોરીમાર્ગ નેટવર્કના 2 લાખ કિલોમીટરનો વિકાસ કરવાનો એકંદર લક્ષ્યાંક છે. મંત્રીએ સમયબદ્ધ અને લક્ષ્ય ઓરિએન્ટેડ વેમાં વર્લ્ડ ક્લાસ રોડ ઈન્ફ્રાસ્ટ્રક્ચર બનાવવા પર ભાર મૂક્યો હતો કારણ કે રોડ ઈન્ફ્રાસ્ટ્રક્ચર આત્મનિર્ભર ભારતનું 'આત્મા' છે.
SD/GP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(Visitor Counter : 140
રાષ્ટ્રપતિ સચિવાલય
રાષ્ટ્રપતિ 29 થી 30 મે દરમિયાન ગુજરાત અને મહારાષ્ટ્રની યાત્રા પર
રાષ્ટ્રપતિ શ્રી રામનાથ કોવિંદ 29 થી 30 મે, 2018 સુધી ગુજરાત અને મહારાષ્ટ્રની યાત્રા કરશે.
રાષ્ટ્રપતિ 29 મે, 2018ના રોજ સૂરતમાં કેડવર અંગ દાતા પરિવારના સભ્યોના અભિનંદન સમારોહમાં મુખ્ય અતિથિ તરીકે ઉપસ્થિત રહેશે. તેઓ તેજ દિવસે વીર નર્મદ દક્ષિણ ગુજરાત વિશ્વ વિદ્યાલય, સૂરતના વાર્ષિક દિક્ષાંત સમારોહમાં ઉપસ્થિત રહેશે અને ભારતીય અંતરિક્ષ અનુસંધાન સંગઠન ના પૂર્વ અધ્યક્ષ ડૉ. કિરણ કુમાર અને નોબલ પુરસ્કાર વિજેતા શ્રી કૈલાસ સત્યાર્થીને ‘સંતોકબા માનવતાવાદી પુરસ્કાર’ અર્પણ કરશે.
રાષ્ટ્રપતિ 30 મે, 2018ના રોજ ખડકવાસ્લામાં રાષ્ટ્રીય સુરક્ષા એકેડમીના 134માં કોર્સના પાસિંગ આઉટ પરેડનું નિરીક્ષણ કરશે. તેઓ પુનામાં માતોશ્રી રામાબાઈ ભીમરાવ આંબાડેકર ગાર્ડનમાં માતોશ્રી રામબાઈ ભીમરાવ આંબેડકરની મૂર્તિનું અનાવરણ કરશે અને દિલ્હી પરત આવતા પહેલા સાધુ વાસવાની આંતરરાષ્ટ્રીય સ્કુલ, પૂનાનું ઉદ્ઘાટન કરશે.
(Visitor Counter : 138
પ્રધાનમંત્રીનું કાર્યાલય
પ્રધાનમંત્રી શ્રીએ રોશ હશનાહ પર વિશ્વભરના યહૂદી લોકોને શુભેચ્છા પાઠવી
પ્રધાનમંત્રી શ્રી નરેન્દ્ર મોદીએ રોશ હશનાહ નિમિત્તે ઈઝરાયેલના વડાપ્રધાન યાયર લેપિડ, ઈઝરાયેલના મૈત્રીપૂર્ણ લોકો અને વિશ્વભરના યહૂદી લોકોને તેમની હાર્દિક શુભેચ્છાઓ પાઠવી છે.
પ્રધાનમંત્રી શ્રીએ ટ્વીટ કર્યું;
"મારા મિત્ર @yairlapid, ઇઝરાયેલના મૈત્રીપૂર્ણ લોકો અને વિશ્વભરના યહૂદી સમુદાયને રોશ હશનાહ માટે હાર્દિક શુભેચ્છાઓ. નવું વર્ષ દરેક માટે સારું સ્વાસ્થ્ય, શાંતિ અને સમૃદ્ધિ લાવે. શાના તોવા!"
YP/GP/JD
(
આર્થિક બાબતો પર મંત્રીમંડળીય સમિતિ
કેબિનેટે સંશોધિત ઘરેલું ગેસ કિંમત નિર્ધારણ માર્ગદર્શિકાને મંજૂરી આપી
પ્રધાનમંત્રી શ્રી નરેન્દ્ર મોદીની અધ્યક્ષતામાં આર્થિક બાબતોની કેબિનેટ સમિતિએ ONGC/OIL ના નામાંકન ક્ષેત્રોમાંથી ઉત્પાદિત ગેસ માટે સંશોધિત સ્થાનિક કુદરતી ગેસના ભાવ નિર્ધારણ દિશાનિર્દેશોને મંજૂરી આપી છે, નવી સંશોધન લાયસન્સિંગ નીતિ  બ્લોક્સ અને પૂર્વ-NELP બ્લોક્સ, જ્યાં ઉત્પાદન શેરિંગ કોન્ટ્રાક્ટ  કિંમતોની સરકારની મંજૂરી માટે પ્રદાન કરે છે. આવા કુદરતી ગેસની કિંમત ભારતીય ક્રૂડ બાસ્કેટની માસિક સરેરાશના 10% હશે અને તેને માસિક ધોરણે સૂચિત કરવામાં આવશે. ONGC અને OIL દ્વારા તેમના નોમિનેશન બ્લોકમાંથી ઉત્પાદિત ગેસ માટે, એડમિનિસ્ટર્ડ પ્રાઇસ મિકેનિઝમ  કિંમત ફ્લોર અને સીલિંગને આધીન રહેશે. ONGC અને OILના નોમિનેશન ક્ષેત્રોમાં નવા કુવાઓ અથવા કૂવાના હસ્તક્ષેપમાંથી ઉત્પાદિત ગેસને APM કિંમત પર 20% પ્રીમિયમની મંજૂરી આપવામાં આવશે. એક વિગતવાર સૂચના અલગથી જારી કરવામાં આવી રહી છે.
નવી માર્ગદર્શિકાનો હેતુ ઘરેલું ગેસ ગ્રાહકો માટે સ્થિર ભાવોની વ્યવસ્થા સુનિશ્ચિત કરવાનો છે જ્યારે તે જ સમયે ઉત્પાદકોને ઉત્પાદન વધારવા માટે પ્રોત્સાહનો સાથે બજારની પ્રતિકૂળ વધઘટથી પર્યાપ્ત સુરક્ષા પ્રદાન કરે છે.
સરકારે 2030 સુધીમાં ભારતમાં પ્રાથમિક ઉર્જા મિશ્રણમાં પ્રાકૃતિક ગેસનો હિસ્સો વર્તમાન 6.5% થી વધારીને 15% કરવાનો લક્ષ્યાંક રાખ્યો છે. સુધારા કુદરતી ગેસના વપરાશને વિસ્તૃત કરવામાં મદદ કરશે અને ઉત્સર્જન ઘટાડવા અને ચોખ્ખા શૂન્યના લક્ષ્યને પ્રાપ્ત કરવામાં ફાળો આપશે.
આ સુધારાઓ સિટી ગેસ ડિસ્ટ્રિબ્યુશન સેક્ટરમાં સ્થાનિક ગેસ ફાળવણીમાં નોંધપાત્ર વધારો કરીને ભારતમાં ગેસના ભાવો પર આંતરરાષ્ટ્રીય ગેસના ભાવમાં વધારાની અસરને ઘટાડીને ગ્રાહકોના હિતોનું રક્ષણ કરવા માટે ભારત સરકાર દ્વારા લેવામાં આવેલી વિવિધ પહેલોનો સિલસિલો છે.
આ સુધારાથી ઘરો માટે પાઇપ્ડ નેચરલ ગેસ  અને પરિવહન માટે કમ્પ્રેસ્ડ નેચરલ ગેસ ના ભાવમાં નોંધપાત્ર ઘટાડો થશે. ઘટેલા ભાવથી ખાતર સબસિડીનો બોજ પણ ઘટશે અને સ્થાનિક વીજ ક્ષેત્રને મદદ મળશે. ગેસના ભાવમાં ફ્લોરની જોગવાઈ તેમજ નવા કુવાઓ માટે 20% પ્રીમિયમની જોગવાઈ સાથે, આ સુધારો ONGC અને OILને અપસ્ટ્રીમ સેક્ટરમાં વધારાના લાંબા ગાળાના રોકાણો કરવા પ્રોત્સાહિત કરશે જેનાથી કુદરતી ગેસનું વધુ ઉત્પાદન થશે અને પરિણામે આયાત અશ્મિભૂત ઇંધણની અવલંબનમાં ઘટાડો થશે. સુધારેલી કિંમત નિર્ધારણ માર્ગદર્શિકા ગેસ આધારિત અર્થતંત્રની વૃદ્ધિ દ્વારા નીચા કાર્બન ફૂટપ્રિન્ટને પણ પ્રોત્સાહન આપશે.
હાલમાં, ઘરેલું ગેસની કિંમતો નવી ઘરેલું ગેસ કિંમત નિર્ધારણ માર્ગદર્શિકા, 2014 મુજબ નક્કી કરવામાં આવે છે, જે 2014માં સરકાર દ્વારા મંજૂર કરવામાં આવી હતી. 2014ના ભાવ નિર્ધારણ માર્ગદર્શિકામાં પ્રવર્તમાન વોલ્યુમ વેઇટેડ ભાવોના આધારે 6 મહિનાના સમયગાળા માટે ઘરેલું ગેસના ભાવની ઘોષણા ચાર ગેસ ટ્રેડિંગ હબ - હેનરી હબ, અલ્બેના, નેશનલ બેલેન્સિંગ પોઈન્ટ , અને રશિયા 12 મહિનાના સમયગાળા માટે અને એક ક્વાર્ટરનો સમય લેગ માટે પ્રદાન કરવામાં આવી હતી.
4 ગેસ હબ પર આધારિત અગાઉની માર્ગદર્શિકામાં નોંધપાત્ર સમય વિરામ અને ખૂબ જ ઊંચી અસ્થિરતા હોવાથી, આ તર્કસંગતીકરણ અને સુધારાની જરૂરિયાત અનુભવાઈ હતી. સુધારેલી માર્ગદર્શિકા કિંમતોને ક્રૂડ સાથે જોડે છે, જે હવે મોટા ભાગના ઉદ્યોગ કરારોમાં અનુસરવામાં આવતી પ્રથા છે, તે આપણા વપરાશ બાસ્કેટ માટે વધુ સુસંગત છે અને વૈશ્વિક ટ્રેડિંગ બજારોમાં વાસ્તવિક સમયના આધારે ઊંડી તરલતા ધરાવે છે. હવે મંજૂર થયેલા ફેરફારો સાથે, પાછલા મહિનાના ભારતીય ક્રૂડ બાસ્કેટના ભાવનો ડેટા APM ગેસના ભાવ નિર્ધારણ માટેનો આધાર બનશે.
YP/GP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
પ્રધાનમંત્રીનું કાર્યાલય
પ્રધાનમંત્રી આવતીકાલે નારી શક્તિ વિજેતાઓ સાથે વાર્તાલાપ કરશે
પ્રધાનમંત્રી નરેન્દ્ર મોદી આવતીકાલે નવી દિલ્હીમાં LKM ખાતે નારી શક્તિ વિજેતાઓ સાથે વાર્તાલાપ કરશે.
પ્રધાનમંત્રીના ટ્વીટર એકાઉન્ટને આવતીકાલે આંતરરાષ્ટ્રીય મહિલા દિવસ નિમિત્તે મહિલા અચિવર્સ દ્વારા સંચાલિત કરવામાં આવશે. #SheInspiresUs
આવતીકાલે સવારે રાષ્ટ્રપતિ ભવન ખાતે યોજાનારા કાર્યક્રમમાં રાષ્ટ્રપતિ નારી શક્તિ પુરસ્કારોનું વિતરણ કરશે.
આ રાષ્ટ્રીય પુરસ્કાર દર વર્ષે મહિલા સશક્તીકરણની દિશામાં, જેમાં ખાસ કરીને નિઃસહાય અને હાંસિયામાં ધકેલાયેલી મહિલાઓ માટે વ્યક્તિગત, સમૂહ, સંસ્થાએ કરેલી અસામાન્ય કામગીરીને બિરદાવવા માટે આપવામાં આવે છે.
DS
(Visitor Counter : 106
પ્રધાનમંત્રીનું કાર્યાલય
પ્રધાનમંત્રીએ ઈસ્ટર પર્વ નિમિતે લોકોને શુભકામનાઓ પાઠવી
પ્રધાનમંત્રી શ્રી નરેન્દ્ર મોદીએ ઈસ્ટરના તહેવાર નિમિતે લોકોને શુભકામનાઓ પાઠવી છે.
પ્રધાનમંત્રીએ એક ટ્વીટમાં કહ્યું, “ઈસ્ટર નિમિતે શુભેચ્છાઓ!
આ દિવસે, આપણે ઈસુ ખ્રિસ્તના પવિત્ર સંદેશાને યાદ કરીએ. તેમણે સામાજિક સશક્તીકરણ પર ભાર મૂકેલો જેનાથી સમગ્ર વિશ્વમાં કરોડો લોકોને પ્રેરણા મળે છે.”
SD/GP/JD
(
પ્રધાનમંત્રીનું કાર્યાલય
પ્રધાનમંત્રીએ શ્રીમતી સોનિયા ગાંધીને તેમની માતાના નિધન પર સાંત્વના પાઠવી
પ્રધાનમંત્રી શ્રી નરેન્દ્ર મોદીએ શ્રીમતી સોનિયા ગાંધીને તેમના માતા શ્રીમતી પાઓલા મૈનોના નિધન પર શોક વ્યક્ત કર્યો છે.
પ્રધાનમંત્રી શ્રીએ ટ્વીટ કર્યું:
"સોનિયા ગાંધીજીને તેમના માતા, શ્રીમતી પાઓલા મૈનોના નિધન પર સાંત્વના. તેમના આત્માને શાંતિ મળે. આ દુઃખની ઘડીમાં, મારા વિચારો સમગ્ર પરિવાર સાથે છે."
SD/GP/JD
(